Dunavecse Város Önkormányzatának Képviselő-testülete

323-10/2024.

JEGYZŐKÖNYV

Készült a képviselő-testület 2024. október 22-én /15,00-16,00/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, dr. Tarnai Kitti hatósági csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde, Gugyella Mariann óvodavezető és Erdős Erika óvodavezető helyettes (Százszorszép Óvoda), Tóth József a PÜHV bizottság nem képviselő tagja, Squor Mária igazgató (Dunavecsei Petőfi Sándor Általános Iskola) és Pavelkó Nikoletta igazgató helyettes (Duna Menti EGYMI)
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Dér Gabriella és Molnár Gyula képviselők hitelesítik. Javaslom, hogy a meghívóban szereplő napirendi pontokat tárgyalja meg a testület kettő kiegészítéssel: 11. napirend Társulásban való képviselet joga és 12. Árajánlat kérése tervellenőrzésre
Polgármester úr megkérdezi a képviselő-testület tagjaitól, hogy ki ért egyet a napirendi pontokkal és az elhangzott kiegészítéssel?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

109/2024. (X.22.) Kt. normatív határozata

Napirend elfogadása











H a t á r o z a t     

1.)  Jelentés a lejárt határidejű határozatok végrehajtásáról, a tett  
      intézkedésekről,  tájékoztató a két ülés közötti jelentősebb eseményekről
           2.)  Beszámoló a 2023/2024. tanév eredményeiről
                       3.)  Tájékoztató a bölcsőde nevelési-gondozási évéről
                       4.)  A szociális célú tűzifa támogatás helyi szabályairól szóló 

                             rendelet elfogadása

                       5.) Önkormányzati üzlethelyiség további hasznosításával kapcsolatos döntés 

                            (OTP)

                      6.)  Önkormányzati lakások felújításával, valamint útfelújítással kapcsolatos

                            árajánlatok kérése

                      7.) Kölcsey, Kisfaludy és Bem utcák szennyvízcsatornahálózat kiépítésével 

                           kapcsolatos árajánlatok kérése

                      8.) Százszorszép Óvoda alapdokumentumainak módosítása 

                           (SZMSZ, Házirend, Pedagógiai Program)

                      9.) Duna-Tisza közi Hulladékgazdálkodási és Környezetvédelmi Önkormányzati

   Társulás Társulási Megállapodásának módosítása

                   10.) Vállalkozási szerződés módosítása az ebrendészeti, állatmentési
                           tevékenység ellátására vonatkozóan
                   11.) Társulásban való képviselet joga

                   12.) Árajánlat kérése tervellenőrzésre
     A napirendi pontok elfogadása után megkezdődött azok tárgyalása.
1./ Napirend:

     Jelentés a lejárt határidejű határozatok végrehajtásáról, a tett intézkedésekről, 
     tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Dalos találkozón vettünk részt többen, nagyon jól sikerült a rendezvény.

-Kistérségi ülésen vettem részt, ahol az új társulás megszavazta az új elnökét, aki egyben a régi is. Továbbá beszéltünk a KESZI költségvetéséről beszéltünk, látszik, hogy tartaléka van az intézménynek. Azért is vettük fel a 11. napirendi pontot, mert a testületnek meg kell szavaznia, hogy ki vegyen részt a testületből a kistérségi üléseken. 
- Kettő nagyon fontos egyeztetésen is részt vettünk Jegyző asszonnyal. Az egyik az Schneider Elektric Kft. jövőbeni fejlesztésével kapcsolatos volt. A másik pedig a hídnál lévő kereszteződés csomópontjának egyeztetése volt. A megbeszélés tárgya az volt, hogy a fejlesztés milyen irányban történjen meg. Kettő javaslat van: az egyik lámpás kereszteződésnek a kialakítása, a másik pedig egy körforgó kialakítása. A körforgóval kapcsolatban szakmai aggály merült fel a Közút részéről, mégpedig az, hogy a vasút nyomvonala közelebb van a csomóponthoz, mint kellene. Menekülési távolságot kell biztosítani a körforgó és a vasút között és nem voltak meggyőződve róla, hogy biztosított-e. A közutasok is a körforgó mellett tették le a voksukat, még úgy is, hogy a lámpás kereszteződés lényegesen olcsóbb. Ezen a megbeszélésen már részt vett a betonelemgyár ügyvezetője, aki elmondta, hogy 30 méteres szerelvénnyel fognak ott kifordulni. Tehát a kereszteződésnek úgy kell kialakulnia, hogy ezt az extra méretű fuvart ki tudja fordítani. Továbbá az autópálya üzemmérnökség létrehozásáról is volt szó. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
      Beszámoló a 2023/2024. tanév eredményeiről
      Előterjesztő: Vörös Sándor polgármester
      Előterjesztésért felelős: oktatási intézmények vezetői
     Tárgyalja: Pénzügyi, Ügyrendi, Humán és Városgazdálkodási Bizottság

     Témafelelős: Sándor Zsombor képviselő
Vörös Sándor polgármester úr
A napirendet azért tárgyaltuk most, mert májusban volt utoljára testületi ülés. Felkérem a bizottság témafelelősét, hogy ismertesse a javaslatukat.
Sándor Zsombor képviselő, a P.Ü.H.V. Bizottság elnökhelyettese
A bizottság megtárgyalta a négy intézmény: a Dunavecsei Petőfi Sándor Általános Iskola, a Duna Menti EGYMI, a Dunavecsei Református Kollégium, valamint a Százszorszép Óvoda 2023/2024. tanév eredményeiről készült beszámolót és elfogadásra javasolja. 

Vörös Sándor polgármester úr
Annyival kiegészíteném, hogy a bizottsági ülésen javaslatként elhangzottakról hozunk egy határozatot, mely szerint a tankerület vezetőjének írjunk levelet felvetve a karbantartó, a karbantartással kapcsolatos problémákat.
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Dunavecsei Petőfi Sándor Általános Iskola 2023/2024. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

110/2024. (X.22.) Kt.h.

Dunavecsei Petőfi Sándor 

Általános Iskola beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Dunavecsei Petőfi Sándor Általános Iskola 2023/2024. tanév eredményéről szóló beszámolót elfogadja.

2./ Ezen határozatról értesül:

- Dunavecse Petőfi Sándor Általános Iskola

111/2024. (X.22.) Kt.h.

Dunavecsei Petőfi Sándor 

Általános Iskola működtetésével kapcsolatos

problémák










H a t  á r o z a t
1./ Dunavecse Város Önkormányzata Képviselő-testülete felkéri Vörös Sándor polgármester urat, hogy levélben keresse meg a Kiskőrösi Tankerület Vezetőjét az alábbi problémák megoldása miatt:
- a Dunavecsei Petőfi Sándor Általános Iskola és a Duna Menti EGYMI karbantartói állás munkaidő keretének 4-4 órában történő felosztása,

- az elmaradt karbantartási, pótlási munkák – csapadékvíz csatorna ereszének kicserélése – azonnali megoldása balesetveszély miatt,

- az iskolai kompetenciamérés eredményének javítása,

- szakos tanárok felvétele.

Határidő: azonnal

Felelős: Vörös Sándor polgármester

2./ Ezen határozatról értesül:

- Vörös Sándor polgármester

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Százszorszép Óvoda 2023/2024. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

112/2024. (X.22.) Kt.h.

Százszorszép Óvoda beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Százszorszép Óvoda 2023/2024. tanév eredményéről szóló beszámolót elfogadja.

2./ Ezen határozatról értesül:

- Százszorszép Óvoda 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Dunavecsei Református Kollégium 2023/2024. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

113/2024. (X.22.) Kt.h.

Dunavecsei Református

Kollégium beszámolója











H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Dunavecsei  Református Kollégium, Általános Iskola, Középiskola és Kollégium 2023/2024. tanév eredményéről szóló beszámolót elfogadja.

2./ Ezen határozatról értesül:

- Dunavecsei Református Kollégium
Vörös Sándor polgármester úr

A Duna Menti EGYMI beszámolóját kiegészíteném, azzal, hogy a Kiskőrösi Tankerület Vezetőjét levélben keressük meg, hogy a korábban működő óvodai csoport visszaállítását mérlegelje, illetve a karbantartó munkaidejét felezze meg a két intézmény között. Megkérdezem a képviselő-testület tagjai részéről, hogy ki ért egyet a Duna Menti EGYMI 2023/2024. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

114/2024. (X.22.) Kt.h.

Duna Menti EGYMI beszámolója





H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Duna Menti EGYMI 2023/2024. tanév eredményéről szóló beszámolót elfogadja.

2./ Ezen határozatról értesül:

- Duna Menti EGYMI Dunavecse

Vörös Sándor polgármester úr

Megkérdezem a képviselő-testület tagjaitól, hogy ki ért egyet a javasolt kiegészítés elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

115/2024. (X.22.) Kt.h.

Duna Menti EGYMI
működtetésével 

kapcsolatos felvetések




H a t  á r o z a t
1./ Dunavecse Város Önkormányzat Képviselő-testülete felkéri Vörös Sándor polgármester urat, hogy levélben keresse fel a Kiskőrösi Tankerület Vezetőjét a Duna Menti EGYMI-ben korábban működő óvodai csoport visszaállítása miatt, a karbantartó munkaidejének 4-4 órában történő felosztása miatt a két intézmény között.

Határidő: azonnal

Felelős: Vörös Sándor polgármester

2./ Ezen határozatról értesül:

- Vörös Sándor polgármester

3./ Napirend:
     Tájékoztató a bölcsőde nevelési-gondozási évéről
     Előterjesztő: Vörös Sándor polgármester
     Előterjesztésért felelős: Liptai-Kölesdi Ágnes bölcsődevezető
     Tárgyalja: Pénzügyi, Ügyrendi, Humán és Városgazdálkodási Bizottság 

     Témafelelős: Sándor Zsombor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a bölcsőde beszámolóját és elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bölcsődei tájékoztató elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

116/2024. (X.22.) Kt.h.

Tájékoztató a bölcsőde nevelési-gondozási évéről









          












H a t á r o z a t

1./ Dunavecse Város Önkormányzat Képviselő-testülete úgy határoz, hogy a dr. Kolozs Gergely „Tipegő” Bölcsőde nevelési-gondozási évéről szóló tájékoztatót elfogadja.

2./ Ezen határozatról értesül:

- Liptai-Kölesdi Ágnes bölcsődevezető

4./ Napirend:
     A szociális célú tűzifa támogatás helyi szabályairól szóló 

     rendelet elfogadása

     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: Pénzügyi, Ügyrendi, Humán és Városgazdálkodási Bizottság

     Témafelelős: Sándor Zsombor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

Dunavecse Város Önkormányzatát a Belügyminisztérium a BMÖGF/84-35/2024. számú támogató okiratával 4.907.280 Ft összegű vissza nem térítendő támogatásban részesítette, melyet az önkormányzat 184 erdei köbméter keménylombos tűzifa vásárlására használhat fel. 

Az önkormányzatnak önerőt 2.000 Ft/erdei m3+áfa összegben kell vállalnia (összesen 368.000 Ft + áfa), valamint a szállítással kapcsolatos költségek az önkormányzatot terhelik. 

A pályázati kiírás szerint a Kedvezményezett a szociális rászorultság és a 2024. évi igénylés részletes feltételeit önkormányzati rendeletben szabályozza.  

A Kedvezményezett köteles a támogatásból vásárolt tűzifát 2025. február 14-ig kiosztani a rászorulók részére. A támogatás pénzügyi felhasználásának végső határideje 2025. március 31. A támogatás felhasználásáról a Kedvezményezett 2025. április 15. napjáig számol el. A bizottság javasolja a rendelet tervezet elfogadását, továbbá javasolja, hogy a tájékoztatásban legyen benne, hogy az önkormányzat ellenőrizheti a tüzelőberendezés meglétét, illetve a támogatásként megkapott tűzifa tovább nem értékesíthető. 
Vörös Sándor polgármester úr
Megkérdezem a képviselő-testület tagjaitól, hogy ki ért egyet a szociális célú tűzifa támogatás helyi szabályairól szóló rendelet elfogadásával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 14/2024. (X.24.) rendeletét a szociális célú tűzifa támogatás helyi szabályairól
(A rendelet teljes terjedelmében e jkv-höz csatolva van)

5./ Napirend:
     Önkormányzati üzlethelyiség további hasznosításával kapcsolatos döntés 

     (OTP)

     Előterjesztő: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: Pénzügyi, Ügyrendi, Humán és Városgazdálkodási Bizottság 

     Témafelelős: Molnár Gyula képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

A bizottság megtárgyalta a napirendet és javasolja, hogy a Fő út 40. alatt található üzlethelyiséget banki szolgáltatás nyújtására meghirdetni. A bizottság javasolja továbbá, hogy minimum 3 pénzintézetet keressünk meg levélben és ajánljuk fel a helyiség bérletét.
Vörös Sándor polgármester úr
Tehát a bizottság javaslata alapján az üzlethelyiséget meghirdetjük banki szolgáltatás nyújtására, valamint a pénzintézeteket keressünk meg és ajánljuk fel részérükre is a helyiség bérletét. Megkérdezem a képviselő-testület tagjaitól, hogy ki ért egyet a javaslattal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

117/2024. (X.22.) Kt.h.

Fő út 40. sz. alatti üzlethelyiség

pályázati felhívása










          












H a t á r o z a t

1./ Dunavecse Város Önkormányzat Képviselő-testülete úgy határoz, hogy a Dunavecse, Fő út 40. sz. alatt található 92 m2 alapterületi üzlethelyiség bérbeadására pályázatot ír ki, banki szolgáltatás nyújtására – az előterjesztés mellékletét képező pályázati kiírásban foglaltak szerint.
Határidő: azonnal

Felelős: dr. Tarnai Kitti hatósági csoportvezető
2./ A képviselő-testület felkéri Vörös Sándor polgármester urat, hogy minimum 3 pénzintézetet keressen meg levélben és ajánlja fel az üzlethelyiség bérletét.
3./ Ezen határozatról értesül:

- dr. Tarnai Kitti hatósági csoportvezető
- Vörös Sándor polgármester
6./ Napirend:
     Önkormányzati lakások felújításával, valamint útfelújítással kapcsolatos

     árajánlatok kérése

     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető
     Tárgyalja: Pénzügyi, Ügyrendi, Humán és Városgazdálkodási Bizottság 

     Témafelelős: Aranyi János Gábor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Aranyi János Gábor képviselő, a P.Ü.H.V. Bizottság elnökhelyettese

A Dunavecse Vasút utca 6. társasház tetőszerkezete és héjalása erősen leromlott állapotban van, javítása és cseréje szükséges. A költségvetésünk jelenlegi állapota szerint a tetőjavítási munkákhoz szükséges forrás rendelkezésre áll. A bizottság javasolja, hogy szakértő nézze át a tető állapotát és tegyen javaslatot a kivitelezésre, amit a soron következő testületi ülésen meg fogunk tárgyalni. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

118/2024. (X.22.) Kt.h.

Önkormányzati lakások felújításával kapcsolatban

árajánlatok bekérése







H a t á r o z a t
1./ Dunavecse Város Önkormányzata Képviselő-testülete úgy határoz, hogy a Dunavecse Vasút utca 6. sz. alatti társasház tetőfelújítási munkáira felkéri Vörös Sándor polgármestert, hogy kérjen fel szakértőt a tető állapotának átvizsgálására és kérjen javaslatot a kivitelezésére. 

Határidő: azonnal

Felelős: Vörös Sándor polgármester

2./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető
Aranyi János Gábor képviselő, a P.Ü.H.V. Bizottság elnökhelyettese

A Dunavecse Katona József és Vágóhíd utca részleges útburkolat felújításával kapcsolatosan tájékoztatom a bizottságot, hogy a két utca korábbi felújítása során egy-egy kisebb szakasz kimaradt a felújításból. A költségvetésünk jelenlegi állapota szerint a két hiányzó szakasz befejezéséhez rendelkezésre áll a forrás. Az utcák felújítását egy eljárás keretében, a tételes költségvetés szerinti tartalommal két részre bontva szeretnénk versenyeztetni az alábbiak szerint:1. rész: Dunavecse Katona József utca V. szakasz a Damjanich utcától az Alkotmány utcáig, 2. rész: a Dunavecse Vágóhíd utca Petőfi utca felőli végének felújítása. 
A versenyeztetés indításához a bizottsági ülésen elhangzott vállalkozások számára kerüljön kiküldésre az ajánlati űrlap. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

119/2024. (X.22.) Kt.h.

Útfelújítással kapcsolatban árajánlatok 

bekérése








H a t á r o z a t
1./ Dunavecse Város Önkormányzata Képviselő-testülete úgy határoz, hogy Dunavecse Katona József utca V. szakasz a Damjanich utcától az Alkotmány utcáig, valamint a 2. rész: a Dunavecse Vágóhíd utca Petőfi utca felőli végének felújítása vonatkozásában árajánlatokat kér be a következő vállalkozásoktól: Soltút Kft., Orosházi-Soós Kft., Alap-Ép Kft., Zafír Kft.

2./ A képviselő-testület felkéri 

- Ginál Róbert gazdálkodási csoportvezetőt, hogy az 1. pontban szereplő vállalkozások részére küldje ki az árajánlatkérőt.

- Vörös Sándor polgármester urat, hogy a beérkezett ajánlatokat a következő testületi ülésre terjessze be.

Határidő: azonnal

Felelős: Ginál Róbert gazd.csop.vezető és Vörös Sándor polgármester

3./ Ezen határozatról értesül:

- Vörös Sándor polgármester
- Ginál Róbert gazdálkodási csoportvezető és rajta keresztül a vállalkozások
7./ Napirend:
      Kölcsey, Kisfaludy és Bem utcák szennyvízcsatornahálózat kiépítésével 

      kapcsolatos árajánlatok kérése

      Előterjesztő: Vörös Sándor polgármester

      Előterjesztésért felelős: Ginál Róbert gazdálkodási csoportvezető
      Tárgyalja: Pénzügyi, Ügyrendi, Humán és Városgazdálkodási Bizottság 

      Témafelelős: Aranyi János Gábor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Aranyi János Gábor képviselő, a P.Ü.H.V. Bizottság elnökhelyettese

A bizottság megtárgyalta és javasolja, hogy az anyag kiírás alapján kérjünk tájékoztató jelleggel anyagárat a bizottság által meghatározott cégektől és a Bácsvíz Zrt. által javasolt kivitelezőktől kerüljön kiküldésre az ajánlati űrlap. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

120/2024. (X.22.) Kt.h.

Kölcsey, Kisfaludy és Bem utcák szennyvízcsatornahálózat kiépítésével 

kapcsolatos árajánlatok kérése











H a t á r o z a t

1./ Dunavecse Város Önkormányzata Képviselő-testülete úgy határoz, hogy a Kölcsey, Kisfaludy és Bem utcák szennyvízcsatornahálózat kiépítésével kapcsolatban a kivitelezés anyagköltségére árajánlatot kér be a Paor-Víz Kft. és az Idomok Kft-től. 
2./ A képviselő-testület továbbá úgy határoz, hogy a Bácsvíz Zrt. által javasolt kivitelezők részére kerüljön kiküldésre az ajánlati űrlap anyag+munkadíj vonatkozásában.  
Határidő: azonnal
Felelős: Ginál Róbert gazdálkodási csoportvezető
3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül a vállalkozások
8./ Napirend:
     Százszorszép Óvoda alapdokumentumainak módosítása 

    (SZMSZ, Házirend, Pedagógiai Program)

     Előterjesztő: Vörös Sándor polgármester
     Előterjesztésért felelős: Gugyella Mariann óvodavezető
     Tárgyalja: Pénzügyi, Ügyrendi, Humán és Városgazdálkodási Bizottság
     Témafelelős: Sándor Zsombor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

Három dokumentum került beterjesztésre a Százszorszép Óvoda vezetőjének részéről: az SZMSZ, a házirend és a Pedagógiai Program. Az előterjesztésben minden dokumentum módosításánál az óvodavezető leírta, hogy mely oldalak kerültek módosításra. A bizottság javasolja az SZMSZ, a házirend és a Pedagógia Program elfogadását.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?
A képviselő-testület tagjai részéről kérdés, vélemény nem volt.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda Szervezeti és Működési Szabályzatának módosításával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

121/2024. (X.22.) Kt. normatív határozata
Százszorszép Óvoda SZMSZ-nek módosítása














         H a t á r o z a t

1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda Szervezeti és Működési Szabályzatának módosítását - amely a szabályzat mellékletét képezi -  az előterjesztésben foglaltak szerint elfogadja.

2./ Az óvoda SZMSZ-e jelen határozat elidegeníthetetlen részét képezi. 

3./ Ezen határozatról értesül:

- Gugyella Mariann óvodavezető
- Nagy Erzsébet jegyző
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda házirendjének módosításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
122/2024. (X.22.) Kt.h.
Százszorszép Óvoda házirendje











H a t á r o z a t













1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda házirendjét, az előterjesztésben szereplő módosításokkal - mely e határozat elidegeníthetetlen részét képezi – elfogadja. 

2./ Ezen határozatról értesül:

- Gugyella Mariann óvodavezető 

- Nagy Erzsébet jegyző
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda Pedagógiai Programjának módosításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
123/2024. (X.22.) Kt.h.
Százszorszép Óvoda

Pedagógiai Programja











H a t á r o z a t












1./ Dunavecse Város Önkormányzat Képviselő-testülete úgy rendelkezik, hogy a Százszorszép Óvoda Pedagógia Programját, az előterjesztésben szereplő módosításokkal - mely e határozat elidegeníthetetlen részét képezi – elfogadja. 

2./ Ezen határozatról értesül:

- Gugyella Mariann óvodavezető 

- Nagy Erzsébet jegyző
9./ Napirend:
      Duna-Tisza közi Hulladékgazdálkodási és Környezetvédelmi Önkormányzati

      Társulás Társulási Megállapodásának módosítása

      Előterjesztő: Vörös Sándor polgármester

      Előterjesztésért felelős: Vörös Sándor polgármester
      Tárgyalja: Pénzügyi, Ügyrendi, Humán és Városgazdálkodási Bizottság 

      Témafelelős: Molnár Gyula képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

A Társulás Társulási Megállapodásában több olyan rendelkezés is található, amelynek tartalma a helyi önkormányzati választások eredményével függ össze.

A Társulási Megállapodás választásokkal összefüggően módosítandó pontjai az alábbiak: A Társulási Megállapodás II./2. pontja tartalmazza a Társulás tagjainak (tagtelepüléseinek) (a továbbiakban: Tagok) és az érintett települések polgármestereinek a felsorolását, amely 34 településen változott. A Társulási Megállapodás IX/1.2 pontja szerint „A Társulási Tanács tagjának megbízatása legfeljebb önkormányzati tisztsége megszűnéséig, vagy delegálása - valamennyi általa képviselt Tag képviselő-testülete által történő - visszavonásáig szól.” Az 1. pontban jelzett változásokra tekintettel a Társulási Tanács egyes tagjainak megbízatása, önkormányzati tisztségük megszűnésére tekintettel megszűnt. A választásokra tekintettel megszűnt Dr. Sztachó-Pekáry István Kecskemét megyei jogú város alpolgármestere, Nagyné Balogh Csilla, Fülöpháza község polgármestere, Basky András, Lajosmizse város polgármestere, Horváth Tibor, Pécel város polgármestere és Bencze István, Dömsöd nagyközség polgármestere önkormányzati tisztsége, így a Társulási Tanácsban betöltött megbízatásuk is véget ért. A bizottság javasolja a Társulási megállapodás módosítását elfogadni.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
124/2024. (X.22.) Kt.h.
Duna-Tisza közi Hulladékgazdálkodási és Környezetvédelmi Önkormányzati

Társulás Társulási Megállapodásának módosítása











H a t á r o z a t












A Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodása módosítása Dunavecse Város Önkormányzata Képviselő-testülete Vörös Sándor polgármester előterjesztését megtárgyalta és az alábbi határozatot hozta:

A képviselő-testület a Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodásának V. számú módosítását a határozat melléklete szerinti tartalommal elfogadja. 

Felelős: Vörös Sándor polgármester

Határidő: azonnal
Ezen határozatról értesül:

· Vörös Sándor polgármester

· Duna-Tisza közi Hulladékgazdálkodási és Környezetvédelmi Önkormányzati Társulás 

6000 Kecskemét, Kossuth tér 1.
10./ Napirend:
       Vállalkozási szerződés módosítása az ebrendészeti, állatmentési

       tevékenység ellátására vonatkozóan

       Előterjesztő: Vörös Sándor polgármester
       Előterjesztésért felelős: Nagy Erzsébet jegyző
       Tárgyalja: Pénzügyi, Ügyrendi, Humán és Városgazdálkodási Bizottság 

       Témafelelős: Molnár Gyula képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Molnár Gyula képviselő, a P.Ü.H.V. Bizottság elnöke

Az Alpha-Vet Kft. megküldte az ebrendészeti, állatmentési tevékenység ellátására vonatkozóan a vállalkozási szerződés módosítását. A díjak változása 2025. január 1-jétől lesznek esedékesek. A bizottság javasolja a módosítás elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
125/2024. (X.22.) Kt.h.
Vállalkozási szerződés módosítása az ebrendészeti, állatmentési
tevékenység ellátására vonatkozóan










H a t á r o z a t










1./ Dunavecse Város Önkormányzat Képviselő-testülete úgy határoz, hogy az Alpha-Vet Állatgyógyászati Kft-vel (8000 Székesfehérvár, Homoksor 7.) megkötött vállalkozási szerződés 1. sz. mellékletét - település kiszállási árai – módosítja 2025. január 1-jétől az előterjesztés alapján.

2./ A vállalkozási szerződés módosítása szerződés jelen határozat elidegeníthetetlen részét képezi.

3./ A képviselő-testület felkéri Vörös Sándor polgármester urat a szerződés aláírására.

Határidő: azonnal

Felelős: Vörös Sándor polgármester

4./ Ezen határozatról értesül:

- Nagy Erzsébet jegyző

- Vörös Sándor polgármester

- Alpha-Vet Kft-vel (8000 Székesfehérvár, Homoksor 7.)

- Ginál Róbert gazdálkodási csoportvezető

11./ Napirend:
       Társulásban való képviselet joga

       Előterjesztő: Vörös Sándor polgármester
       Előterjesztésért felelős: Nagy Erzsébet jegyző
Vörös Sándor polgármester úr

A kistérségi társulás képviseletéről szükséges dönteni és a határozat meg kell részükre küldeni. Azt javaslom, hogy kettő személyt jelöljünk meg a határozatban: engem és az Alpolgármester Asszonyt. Megkérdezem a képviselő-testület tagjaitól, hogy ki ért egyet azzal, hogy a Felső-Kiskunsági és Dunamelléki Többcélú Kistérségi Társulásban a képviseleti joggal jómagam és Alpolgármester asszony legyen megbízva?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
126/2024. (X.22.) Kt.h.
Társulásban való képviselet joga










H a t á r o z a t










1./ Dunavecse Város Önkormányzat Képviselő-testülete felhatalmazza Vörös Sándor polgármestert és Kochné Vadászi Borbála alpolgármester asszonyt, hogy a Felső-Kiskunsági és Dunamelléki Többcélú Kistérségi Társulás ülésein az önkormányzatot teljes jogkörrel képviselje.
Határidő: azonnal

Felelős: Nagy Erzsébet jegyző

2./ Ezen határozatról értesül:

- Felső-Kiskunsági és Dunamelléki Többcélú Kistérségi Társulás Kunszentmiklós

- Vörös Sándor polgármester

- Kochné Vadászi Borbála alpolgármester

- Nagy Erzsébet jegyző
12./ Napirend:
       Árajánlat kérése tervellenőrzésre

       Előterjesztő: Vörös Sándor polgármester
       Előterjesztésért felelős: Vörös Sándor polgármester

Vörös Sándor polgármester úr

Az elmúlt ülésen már beszéltünk a Könyvtár közbeszerzésével kapcsolatban felmerült szakemberek bevonásáról. Egyedül a tervellenőr bevonását nem tudjuk elkerülni, ezért javaslom, hogy árajánlatokat küldjünk ki. Tervellenőr olyan személy lehet, akinek vezető tervezői jogosultsága van. Javaslom, hogy minimum 3 személy részére küldjünk ki ajánlatkérőt, ha beérkeznek, akkor visszahozzuk a testület elé. 
Megkérdezem a képviselő-testület tagjaitól, hogy ki ért egyet a javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

127/2024. (X.22.) Kt.h.

Árajánlat kérése tervellenőrzésre









H a t á r o z a t











1./ Dunavecse Város Önkormányzat Képviselő-testülete úgy határoz, hogy a TOP-Plusz-1.2.1-21-BK1-2023-00046 azonosító számú könyvtár felújítására és fedett kerékpártároló, nyilvános mellékhelyiség létesítésére a közbeszerzési eljárás kapcsán tervellenőr bevonása szükséges. 
2./ A képviselő-testület felkéri 

- Ginál Róbert gazdálkodási csoportvezetőt, hogy minimum 3 tervellenőr részére küldjön ki ajánlati űrlapot.

- Vörös Sándor polgármester urat, hogy a beérkező ajánlatokat a következő testületi ülésre terjessze be.

Határidő: azonnal

Felelős: Ginál Róbert és Vörös Sándor

3./ Ezen határozatról értesül:

- Ginál Róbert és rajta keresztül a vállalkozások

- Vörös Sándor polgármester

Polgármester úr tájékoztatja a képviselő-testületet és a jelenlévőket, hogy a következő, testületi ülés 2024. november 19-én lesz. 

Nyílt ülés keretében több napirend nem volt, ezért Polgármester úr a nyílt ülést 1600 perckor bezárta.
Kmft.

Vörös Sándor 






Nagy Erzsébet

            polgármester




                               jegyző



Hitelesítem:  ………………………….




          ………………………….

